Franz Xaver von Zottmann

**Franz Xaver von Zottmann**, også *Frantisek Alojzy Zottmann* (født 27. juni 1826 i Ornbau i kongedømmet Bayern, død 12. desember 1901 samme sted i Tyskland), var katolsk biskop av Tiraspol i Tsarrussland.
## Liv og virke
### Bakgrunn
Franz Xaver von Zottmann studerte filosofi og naturvitenskap ved universitetet i Würzburg fra 1846 til 1848, slik det var ment for opplæring av prester på den tiden, samt filologi i henhold til hans personlige tilbøyelighet. Deretter studerte han teologi ved det biskoppelige lyceum i Eichstätt til 1850. Deretter fortsatte han med språkstudier i München. I tillegg til morsmålet og de eldgamle språkene latin, gresk og hebraisk som var nødvendig for en teolog, mestret han engelsk, fransk, italiensk, spansk, polsk og russisk.

Høsten 1853 ble han lærer for sønnen til en gresk diplomat i St. Petersburg, hovedstaden i Det russiske rike. Han ble også engasjert i dominikanernes arbeider i byen, og fikk et virke i Sta.-Katarinakirken. I 1855 fikk han en stilling i Moskva som lærer for sønnen i et tysk bankmanns familie. Fritiden brukte han til å studere og til å ta russklærereksamen, for bare med dette kunne han få fast stilling som lærer.

Etter at bankierfamilien dro tilbake til Tyskland i 1859, bestemte han seg for å bli prest. Men han men vendte ikke tilbake til Eichstätt, for han begynte i stedet til presteseminaret i Saratov tidlig på høsten 1859, siden bispedømmet Tiraspol - som hadde sitt bispesete i Saratov - sårt trengte tysktalende prester. I områdene rundt Saratov var det en god del såkalte volgatyskere, og mange av dem var katolikker.

### Prest
Siden han allerede hadde en grad i teologi, ble han ordinert til prest allerede i juni 1860. Først ble han kapellan ved katedralsognet i Saratov for rundt 500 katolikker blant rundt byens 35.000 innbyggere. I 1865 ble han utnevnt til leder for seminaret i Saratov, som han omgestaltet etter Eichstätt-modellen.

### Biskop
Etter at hans forgjenger biskop Ferdinand Helanus Kahns død, nektet den russiske regjeringen utnevnelse av en etterfølger i åtte år. Men i 1872 sendte de overraskende et forslag til Vatikanet om å utnevne Franz Xaver Zottmann til biskop, noe Roma gikk med på. Den 11. juni 1872 ble han bispeviet av Anton Fiałkowski, erkebiskop av Mogilev. Vigselsseremonien var i Sankt Petersburg, som var sete for erkebispedømmet; medkonsekrerende var Valentin Baranowski, biskop av Lublin, og Wincenty Lipski, hjelpebiskop i Tiraspol. 

Han var den andre biskopen i Tiraspol bispedømme. 

I St. Jakobskirken i Ornbau er det et vindusmaleri til minne om denne «Biskopen av Volga-tyskerne». Vinduet gjengir også i kartfor grensene til det historiske bispedømme Tiraspol.

### Emeritert
I 1879 ba han på grunn av helseproblemer om å bli fritatt fra stillingen, men dette ble ikke innvilget. Etter flere opphold på spa og en lang permisjon hjemme, ble hans avskjedssøknad endelig innvilget  28. desember 1889.

Etter et to år langt opphold i Ornbau flyttet han til byen Kastav på Kvarnerkysten i Kroatia, av klimatiske årsaker. I november 1901 brakte slektninger den dødssyke pasienten tilbake til Ornbau, der han døde 12. desember 1901.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Erkebiskop Anton Fiałkowski (1797-1883) *1858
*Biskop *Franz Xaver von Zottmann* (1826-1901) *1872

## Referanser